Arabische Liga

Di **Arabisch Liga** () isch e Internationali Organisation vu arabische Staate un isch am 22. Merz 1945 z Kairo grindet wore, wu si au ihre Sitz het. Si bstoht us 22 Mitglider: 21 Nationalstaate z Afrika un z Asie un dr Paleschtinänsische Autonomibiet, wu international nit anerkännt sin un inoffiziäll dur d PLO verdrätte wäre.

## Ziil
As Hauptziil vum Verbund giltet d Ferderig vu dr Beziehige vu dr Mitglider uf bolitischem, kulturällem, sozialem un wirtschaftligem Biet (Finanzwäse, Transport, Kultur, Gsundhaitswäse, Medie). Au soll d Unabhängigkait un Suveränitet vu dr Mitglidstaate un dr arabische Usseninterässe gwohrt wäre. Strytfäll vu dr Mitglider unterenander solle verhietet un gschlichtet wäre. Derzue soll d Anerkännig vu dr Paleschtinänsische Autonomibiet as unabhängige Staat erraicht wäre.

## Organ
Hauptorgan vu dr Arabische Liga isch dr *Rot vu dr Arabische Liga* (*Ligarot*), wu us Verdrätter vu dr Mitglidstaate zämmegsetzt isch. Syni Empfählige sin nume fir die Mitglider verbindlig, wun ene zuegstumme hän. Dr Ligarot dritt alljohr zwai Mol im Merz un im Septämber ordeli zämme, im Merz daage derby d Staats- un Regierigschef (*Arab Summits*). Usserordeligi Sitzige chenne jederzyt yybruefe wäre.

Anderi Organ sin d Komitee, wu sich mit ainzelne Bolitikberaich befasse un wu sich au us Verdrätter vu dr Mitglidstaate zämmesetze, zmaischt us dr Fachminischter.

S Generalsekretariat wird vun eme uf fimf Johre ernännte Generalsekretär glaitet, syt em 15. Mai 2011 isch des dr Ägypter Nabil al-Arabi, e friejere Richter vum Internationale Grichtshof z Den Haag un vor syre Bruefig in s Amt vum Generalsekretär dr Ussenminischter vu syym Haimetland. 

Alli bishärige Generalsekretär vu dr Arabische Liga im Iberblick:

* 1945–1952: Abdel Rahman Azzam (Ägypte)
* 1952–1972: Abdel Khaliq Hassuna (Ägypte)
* 1972–1979: Mahmoud Riad (Ägypte)
* 1979–1990: Chedli Klibi (Tunesie)
* 1990–1991: Assad al-Assad (Libanon) (kommissarisch)
* 1991–2001: Esmat Abdel Meguid (Ägypte)
* 2001–2011: Amr Moussa (Ägypte)
* 2011–: Nabil al-Arabi (Ägypte)

Anne 2005 isch e Ibergangsbarlemänt bschlosse wore, wu dr Ufböu vun eme permanänte Arabische Barlemänt soll vorberaite. S bstoht us vier Delegierte fir e jedes Ligamitglid, zurzyt also us 88 Delegierte, un daagt z Kairo. S het nume ne berotendi Funktion. S permanänt Arabisch Barlemänt soll syy Sitz z Damaskus haa.

## Arabischi Mänscherächtskarta
D Arabisch Karta vu dr Mänscherächt isch anne 1994 vum Rot vu dr Arabische Liga verabschidet wore. Wel si nit vu gnue Staate ratifiziert woren isch, isch si nit in Chraft drätte un bildet kai velkerrächtlig anerkännt Inschtrumänt. E iberarbaiteti Fassig vu dr Arabische Mänscherächtskarta isch anne 2004 vu dr Arabische Liga verabschidet wore. D Berotige iber dr Entwurf sin dur s UNO-Hochkommissariat fir Mänscherächt (UNHCHR) unterstitzt wore.

## Mitglider
D 22 Mitglider sin:

*  (1945, vu 1979 bis 1989 Mitglidschaft suschpändiert wäg em Fridensverdrag mit Israel)
*  (1962)
*  (1971)
*  (1977)
*  (1945)
*  (Nordjemen syt 1945, Sidjemen 1967–1990 Mitglid – syt 1990 verainigt)
*  (1945)
*  (1971)
*  (1993)
*  (1961)
*  (1945)
*  (1953, 2011 zytwys suschpändiert)
*  (1958)
*  (1973)
*  (1971)
*  (1976, verdrätte dur d PLO)
*  (1945)
*  (1974)
*  (1956)
*  (1945, 2011 suschpändiert, 2023 wider ufgnuu)
*  (1958)
*  (1971)

Beobachter:
*  syt 2003
*  syt 2003
*  syt 2006
*  syt 2007
* 
Beobachterstaate hän Vorschlagsrächt, nmache aber nit mit bi dr Abstimmige.

## Gschicht
Dr Hauptgrund, ass di arabische Staate d Liga gschaffe hän, isch dr Versuech gsii, d Grindig vun eme jidische Staat Israel z verhindere. Scho in dr Johr 1937 un 1938 hän si uf Konferänze gege dr Zuezug vu europäische Jude uf Paleschtina broteschtiert.

Vorlaifer vu dr Arabische Liga isch s Alexandria-Protokoll vum Oktober 1944 gsii, wu speter mit em Pakt vu dr Liga vu dr Arabische Staate vum Merz 1945 zue dr Grindig vu dr Liga gfiert het. Di segs Grindigsmitglider sin Ägypte, Irak, Transjordanie, Libanon, Saudi-Arabie un Syrie gsii. Jemen isch im Mai 1945 byydrätte.

Dr velkerrächtlig Verdrag isch zerscht us em Konsultativ- un eme Nitaagriffspakt bstande. 1950 isch di Arabisch Liga dur e kollektive Verdaidigungspakt ergänzt wore. Anne 1951 het mer sich uf d Feschtlegig vu intärne Statute gainigt un anne 1953 isch e Generalsekretariat bildet wore.

Dr Sitz vu dr Organisation isch vu 1945 bis 1979 z Kairo (Ägypte) gsii. Wäg em Separatfriide zwische Ägypte un Israel isch d Mitgliidschaft vu Ägypte in dr Liga 1979 suschpändiert un dr Sitz vu dr Liga uf Tunis (Tunesie) verlait wore. Wu Ägypte anne 1989 wider in d Liga ufgnuu woren isch, isch dr Sitz anne 1990 wider uf Kairo verlait wore.

## Gipfeldräffe
# , Kairo: 13.–17. Jänner 1964
# , Alexandria: 5.–11. Septämber 1964
# , Casablanca: 13.–17. Septämber 1965
# , Khartum: 29. August - 1. Septämber 1967
# , Rabat: 21.–23. Dezämber 1969
# , Kairo (1. Notdräffe): 21.–27. Septämber 1970
# , Algier: 26.–28. Novämber 1973
# , Rabat: 29. Oktober 1974
# , Riad (2. Notdräffe): 17.–28. Oktober 1976
# , Kairo: 25.–26. Oktober 1976
# , Bagdad: 2.–5. Novämber 1978
# , Tunis: 20.–22. Novämber 1979
# , Amman: 21.–22. Novämber 1980
# , Fès: 6.–9. Septämber 1982
# , Casablanca (3. Notdräffe): 7.–9. Septämber 1985
# , Amman (4. Notdräffe): 8.–12. Novämber 1987
# , Algier (5. Notdräffe): 7.–9. Juni 1988
# , Casablanca (6. Notdräffe): 23.–26. Juni 1989
# , Bagdad (7. Notdräffe): 28.–30. Merz 1990
# , Kairo (8. Notdräffe): 9.–10. August 1990
# , Kairo (9. Notdräffe): 22.–23. Juni 1996
# , Kairo (10. Notdräffe): 21.–22. Oktober 2000
# , Amman: 27.–28. Merz 2001
# , Beirut: 27.–28. Merz 2002
# , Scharm El-Scheich: 1. Merz 2003
# , Tunis: 22.–23. Mai 2004
# , Algier: 22.–23. Merz 2005
# , Khartum: 28.–30. Merz 2006
# , Riad: 27.–28. Merz 2007
# , Damaskus: 29.–30. Merz 2008
# , Doha: 28.–30. Merz 2009
# , Sirte: 30. Merz –1. April 2010
# , Bagdad: 27.–29. Merz 2012
# , Doha: 21.–27. Merz 2013
# , Kuwait-Stadt: 25.–26. Merz 2014:
# , Scharm El-Scheich: 28.–29. Merz 2015
# , Nouakchott: 20. Juli 2016
# , Amman: 22.–29. Merz 2017
# , Dhahran: 15. April 2018

## Sonderorganisatione
* Arab Air Carriers Organization (AACO)
* Arab Fund for Economy and Social Development (AFESD)
* Arab Monetary Fund (AMF)
* Arabischi Akademi fir Meerestransport
* Arabischi Bank fir Wirtschaftligi Entwicklig z Afrika
* Arabischi Gsundhaitsorganisation
* Arabischi Organisation fir Arbet
* Arabischi Organisation fir Erziehig, Kultur un Wisseschaft
* Arabischi Organisation fir Verwaltigswisseschafte
* Arabischi Boschtunion
* Arabischi Union fir Telekommunikation
* Arabischs Inschtitut fir Ärdelferderig
* Arabischs Inschtitut fir Satellitekommunikation
* Rot fir Arabischi Wirtschaftsainhait
* Verainigung vu dr arabische Rundfunkstatione
* Arabischi Organisation fir Standardisierig un Metrologi (ASMO), mittlerwyli ufglest

## Fueßnote


## Weblink
* Libyen.com – Die Arabische Liga
* Timeline: Arab League uf dr Websyte vu dr BBC